ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την κατάργηση της σύστασης 76/494/ΕΟΚ περί της ορθολογικής χρησιμοποιήσεως της ενέργειας που καταναλίσκεται από οδικά οχήματα διά της βελτιώσεως του τρόπου οδηγήσεως (97/9/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πρόταση της Επιτροπής (1), Εκτιμώντας: ότι η σύσταση 76/494/ΕΟΚ (2) εκδόθηκε προκειμένου να δοθούν ορισμένες κατευθύνσεις στους οδηγούς ώστε να συμβάλλουν στην ορθολογικότερη χρήση των οδικών οχημάτων, μέσω του οικονομικού και υπεύθυνου τρόπου οδηγήσεως 7 ότι ο στόχος της σύστασης αυτής έχει ήδη επιτευχθεί και δεν μπορεί να αποφέρει συμπληρωματικά αποτελέσματα στον τρόπο οδηγήσεως και, κατά συνέπεια, δεν υφίσταται πλέον λόγος ύπαρξής της, ΑΠΟΦΑΣΙΖΕΙ: Άρθρο μόνο Η σύσταση 76/494/ΕΟΚ καταργείται. Βρυξέλλες, 20 Δεκεμβρίου 1996.

[Source: multi_eurlex | Tokens: 841]